《暑夕泛次王令君韵》
宋代·史弥宁

趁凉延客早，待月放船迟。
河朔一尊酒，湘干六月时。
莺喉翻白伫，兔颖扫乌丝。
羡杀王明府，长城五字诗。

作者简介：史弥宁，字安卿，鄞县人。生卒年均不详，约宋宁宗庆元末前后在世。嘉定中，以国子监生莅春坊事，带阁门宣赞舍人。知邵阳。弥宁著有诗集友林乙稿一卷，《四库总目》传于世。